حجت الاسلام احمد اقبال رضوی :

پنجاب پولیس شہباز شریف اور رانا ثنااللہ کے ہاتھوں یرغمال ہے

مجلس وحدت مسلمین مرکزی ڈپٹی سیکرٹری جنرل نے کہا : ن لیگی حکمران ایک مافیا بن چکے ہیں ۔

خبر کا کوڈ: ۴۳۱۸۸۲

تاریخ: ۱۹ بهمن ۲۰۱۷ - ۱۹:۳۱

رسا نیوز ایجنسی کی رپورٹ کے مطابق سید ناصر شیرازی کی عدم بازیابی نے پنجاب حکومت کے سیاہ کارنامے کو بے نقاب کیا ہے، سانحہ ماڈل ٹاون کے مظلوموں کو انصاف مل جاتے تو آج ان کو یہ جرات نہ ہوتی کہ وہ اپنے مخالفین کو اغوا کر کے نجی جیلوں میں بند رکھیں ،ن لیگی حکمران ایک مافیا بن چکے ہیں،سیاسی مخالفین کیخلاف انتقامی کاروائی اور اداروں کیخلاف ہرزہ سرائی ان کا وطیرہ بن چکا ہے۔

انہوں نے وضاحت کرتے ہوئے کہا : ہم چیف جسٹس آف پاکستان،آرمی چیف، سیاسی جماعتوں کے قائدین سے مطالبہ ہیں کہ وہ اس غیر قانونی و غیر انسانی اقدام کا نوٹس لیں،اور ملک کو کسی اور بحران کی طرف دھکیلنے سے بچائیں، ہم مزید ظلم و جبر برداشت نہیں کریں گے، ان خیالات کا اظہار مجلس وحدت مسلمین مرکزی ڈپٹی سیکرٹری جنرل حجت الاسلام احمد اقبال رضوی نے صوبائی سیکرٹریٹ میں اجلاس سے خطاب کرتے ہوئے کیا۔

انہوں نے کہا کہ پنجاب پولیس شہباز شریف اور رانا ثنااللہ کے ہاتھوں یرغمال ہے، پنجاب پولیس ایک سیاسی مذہبی جماعت کے ڈپٹی چیف کے اغواء کی ایف آئی آر تک درج نہیں کر رہی، کیونکہ یہ لوگ ریاست کے نہیں آل شریف کے غلام ہیں، ملک بھر میں رابطہ مہم کو آج سے تیز کرینگے، ہم انسانی حقوق کے عالمی اداروں سے بھی رابطہ کرکے پنجاب حکومت کے مظالم کا پردہ چاک کریں گے،انشاء اللہ ظالم جلد رسوا ہونگے،اجلاس میں، علامہ محمد اقبال کامرانی، علامہ حسن ہمدانی ، علامہ مبارک موسوی، سید حسین زیدی، سید حسن کاظمی، رانا ماجد علی، رائے ناصر علی سمیت دیگر رہنماوں نے شرکت کی۔/۹۸۹/ف۹۴۰/